DA Den Europæiske Unions Tidende C 452/1

Resumé af resultaterne af Revisionsrettens årlige revision af Den Europæiske Unions fællesforetagender i 2013

(2014/C 452/01)

INDHOLD

Punkt Page Indledning 1 - 6 2 Oplysninger til underbygning af Rettens erklæringer 7 2 Resultaterne af revisionen 8 - 21 3 Erklæringer om regnskabernes rigtighed 8 3 Erklæringer om lovligheden og den formelle rigtighed af de transaktioner, der ligger til grund for regnskaberne 9 - 12 3 Supplerende oplysninger om EU’s bidrag til omkostningerne til ITER-projektet 13 4 Bemærkninger, der ikke drager Rettens erklæringer i tvivl 14 4 Præsentationen af regnskaberne 15 4 Den budgetmæssige og økonomiske forvaltning 16 4 Interne kontroller 17 - 21 4 Konklusioner 22 - 23 5

INDLEDNING

1. I overensstemmelse med artikel 287 i traktaten om Den Europæiske Unions funktionsmåde har Retten revideret årsregnskabet for det regnskabsår, der afsluttedes den 31. december 2013, samt efterprøvet lovligheden og den formelle rigtighed af de underliggende transaktioner for syv EU-fællesforetagender inden for forskning: — Fusion for Energy — F4E (ITER) — fusionsenergiudvikling — Clean Sky — rene lufttransportteknologier — Artemis — indlejrede computersystemer — IMI — initiativet om innovative lægemidler — ENIAC — nanoelektronik — BCB — brændselsceller og brint, og — SESAR — forskning i lufttrafikstyring i det fælles europæiske luftrum.

2. Ud over Den Europæiske Union (repræsenteret ved Kommissionen) kan forskellige offentlige og private partnere, der bidrager til finansieringen af fællesforetagendernes aktiviteter, være medlemmer af disse. Fællesforetagenderne følger enten en topartsmodel med deltagelse af Europa-Kommissionen og erhvervslivet eller en trepartsmodel, hvor medlemsstaterne også deltager (1). Fællesforetagender spiller en vigtig rolle i gennemførelsen af forskningspolitikken på særlige områder.

3. Dette resumé giver en oversigt over resultaterne af Rettens årlige revision af fællesforetagenderne i regnskabsåret 2013. Det har til formål at gøre det nemmere at analysere og sammenligne Rettens særlige beretninger om fællesforetagendernes årsregnskaber for 2013. Rettens erklæringer og bemærkninger samt fællesforetagendernes svar kan findes i de offentliggjorte særlige årsberetninger. Dette resumé er ikke en revisionsberetning eller -erklæring.

4. Fællesforetagendernes samlede budgetterede indkomst for 2013 (2) beløb sig til ca. 2,2 milliarder euro (2012: 2,5 milliarder euro), dvs. ca. 1,7 % af EU's almindelige budget (2012: 1,8 %) (3). Af de faktisk modtagne beløb kom ca. 686 millioner euro (2012: 618 millioner euro) fra EU's almindelige budget (bidrag i kontanter fra Europa-Kommissionen), og ca. 134 millioner euro (2012: 134 millioner euro) kom fra industrielle partnere og fra medlemmer af fællesforetagenderne.

5. Fællesforetagenderne beskæftiger 414 (2012: 409) fastansatte og midlertidigt ansatte medarbejdere, eller under 1 % af det samlede antal EU-ansatte på EU's almindelige budget (stillingsfortegnelsen). Nærmere oplysninger om de reviderede fællesforetagender, deres budgetter og personale findes i bilag I.

6. Den finansielle risiko forbundet med fællesforetagenderne er begrænset i forhold til det samlede EU-budget, men risikoen for Unionens omdømme er høj: De er et centralt redskab for gennemførelsen af EU's forskningsstrategi og deres udformning som offentlig-private partnerskaber gør, at de i høj grad er synlige i de erhvervssektorer, som de samarbejder med.

OPLYSNINGER TIL UNDERBYGNING AF RETTENS ERKLÆRINGER

7. Retten har valgt en metode, som omfatter analytiske revisionshandlinger, test af transaktioner på fællesforetagendets niveau og en vurdering af centrale kontroller í overvågnings- og kontrolsystemerne. Dette suppleres med bevis opnået fra arbejde udført af andre revisorer og en analyse af ledelsens udtalelser og af de årlige aktivitetsrapporter. I 2013-revisionen blev der lagt særlig vægt på efterfølgende revisioner.

RESULTATERNE AF REVISIONEN

Erklæringer om regnskabernes rigtighed

8. Alle fællesforetagendernes endelige regnskaber giver i alt væsentligt et retvisende billede af deres finansielle stilling pr. 31. december 2013 samt af resultaterne af deres transaktioner og pengestrømme i det afsluttede regnskabsår, i overensstemmelse med de gældende finansielle bestemmelser og de regnskabsregler, Kommissionens regnskabsfører har fastlagt.

Erklæringer om lovligheden og den formelle rigtighed af de transaktioner, der ligger til grund for regnskaberne

9. For så vidt angår fire af de syv fællesforetagender (F4E, Clean Sky, BCB og SESAR) er det Rettens opfattelse, at de transaktioner, der ligger til grund for årsregnskabet for det regnskabsår, der afsluttedes den 31. december 2013, i alt væsentligt var lovlige og formelt rigtige.

10. Med hensyn til fællesforetagendet Artemis er revisionen af omkostningsanmeldelser blevet delegeret til de nationale finansieringsmyndigheder i medfør af de gældende administrative aftaler. Artemis modtog revisionsberetninger fra de nationale finansieringsmyndigheder, men vurderede ikke systematisk kvaliteten af disse revisioner. Det havde endvidere ikke modtaget oplysninger om alle finansieringsmyndighedernes revisionsstrategier. Det var derfor ikke i stand til at vurdere, om de efterfølgende revisioner giver tilstrækkelig sikkerhed for, at de underliggende transaktioner er lovlige og formelt rigtige. Som følge deraf konkluderede Retten, at det på grundlag af de oplysninger, der foreligger om gennemførelsen af fællesforetagendets strategi for efterfølgende revision, ikke er muligt at konkludere, om dette centrale redskab fungerer effektivt (4). Der blev afgivet en erklæring med forbehold (5) for Artemis, da der ikke forelå tilstrækkeligt og egnet revisionsbevis, som erklæringen kunne baseres på, og de mulige indvirkninger anses for væsentlige, men ikke gennemgribende (6).

11. Med hensyn til fællesforetagendet ENIAC er det fastsat i de administrative aftaler indgået mellem ENIAC og de nationale finansieringsmyndigheder i medlemsstaterne, at de nationale finansieringsmyndigheder i princippet foretager revision på vegne af fællesforetagendet. Fællesforetagendets strategi for efterfølgende revision bygger i høj grad på, at de nationale finansieringsmyndigheder kontrollerer projekternes omkostningsanmeldelser. I 2013 foretog fællesforetagendet en begrænset gennemgang af omkostningsanmeldelser, men denne gennemgang omfattede ikke nogen revision og gav ikke sikkerhed med hensyn tilde gennemgåede omkostningsanmeldelsers formelle rigtighed. Som følge deraf konkluderede Retten, at det på grundlag af de oplysninger, der foreligger om gennemførelsen af fællesforetagendets strategi for efterfølgende revision, ikke var muligt at konkludere, om dette centrale redskab fungerer effektivt (7). Retten afgav en erklæring med forbehold for ENIAC, da der ikke forelå tilstrækkeligt og egnet revisionsbevis, som erklæringen kunne baseres på, og de mulige indvirkninger anses for væsentlige, men ikke gennemgribende.

12. Fællesforetagendet IMI iværksatte i overensstemmelse med sin strategi for efterfølgende revision endnu 40 efterfølgende revisioner, hvoraf 14 var afsluttet i juni 2014. Den konstaterede fejlforekomst ifølge disse revisioner var 2,3 % (8). Der blev afgivet en erklæring med forbehold for IMI, da der forelå tilstrækkeligt og egnet revisionsbevis, som erklæringen kunne baseres på, og de mulige indvirkninger anses for væsentlige, men ikke gennemgribende (9).

Supplerende oplysninger om EU’s bidrag til omkostningerne til ITER-projektet (10)

13. Med hensyn til F4E vurderede Rådet (11) i 2010 EU’s bidrag til ITER's opbygningsfase til 6,6 milliarder euro. Der er stor risiko for, at dette beløb vil stige, navnlig på grund af ændringer med hensyn til fastlæggelsen af projektleverancer og på grund af den nuværende tidsplan, der anses for at være urealistisk. I november 2013 anslog fællesforetagendet underskuddet frem til slutningen af projektets byggefase til at være 290 millioner euro. Da revisionen fandt sted (april 2014), anslog fællesforetagendet forsinkelsen i projektets byggefase til mindst 30 måneder. Fællesforetagendet har endnu ikke implementeret et system på kontraktniveau til regelmæssig overvågning af omkostningsafvigelserne i relation til disse risici og heller ikke ajourført værdiansættelsen af fællesforetagendets bidrag til ITER-projektet efter byggefasens afslutning

Bemærkninger, der ikke drager Rettens erklæringer i tvivl

14. Retten fremsatte i alt 55 bemærkninger (2012: 45) om fællesforetagenderne, hvori den fremhævede vigtige forhold. I bilag II gives en oversigt over disse bemærkninger. De hyppigst forekommende bemærkninger gengives i det følgende.

Præsentationen af regnskaberne

15. For så vidt angår F4E viser noterne til årsregnskabet under »ITER-anskaffelsesordninger med Den Internationale Fusionsenergiorganisation for ITER« (ITER IO) ikke, hvor langt man er kommet med det igangværende arbejde, selv om disse oplysninger er afgørende for at afspejle status med hensyn til de aktiviteter, der udføres under de anskaffelsesordninger, der er undertegnet med ITER IO.

Den budgetmæssige og økonomiske forvaltning

16. Bemærkningerne under denne overskrift har fokus på to områder: — Budgetgennemførelsen: Udnyttelsesgraden for forpligtelsesbevillingerne lå på mellem 90 % og 100 % og for betalingsbevillingerne på mellem 57 % og 100 %. For Artemis lå udnyttelsesgraden for betalingsbevillingerne på 69 %, hvilket navnlig skyldes forsinkelser i forbindelse med de administrative aftaler, der var indgået med medlemsstaterne med henblik på projektgennemførelsen, og for BCB’s vedkommende (57 %), at finansieringen af tre projekter var blevet udsat. — Indkaldelse af forslag og projektgennemførelse: Indkaldelsen af forslag og undertegnelsen af aftaler i forbindelse med 2013-indkaldelsen tog i gennemsnit 9 måneder (mod 12 måneder i 2012). Med hensyn til Artemis var der kun indgået forpligtelser til forslagsindkaldelserne for 49 % (50,2 % pr. 31. december 2012) af det samlede budget, der var disponibelt til dækning af aktionsudgifter i fællesforetagendets samlede varighed (10 år fra 2007).

Interne kontroller

17. Efterfølgende revisioner er et centralt redskab, som fællesforetagenderne anvender til at sikre, at de omkostninger, støttemodtagerne og/eller partnerne har anmeldt, er støtteberettigede og nøjagtige. Alle fællesforetagenderne havde vedtaget en strategi for efterfølgende revision, og fem har udliciteret gennemførelsen af eksterne revisioner til uafhængige eksterne revisionsfirmaer. I tre tilfælde (jf. punkt 10-12) afgav Retten en revisionserklæring med forbehold, fordi strategien for efterfølgende revision var mangelfuld, eller på grund af den fejlforekomst, der blev konstateret under de efterfølgende revisioner.

18. Med hensyn til F4E er de interne kontrolsystemer stadig under udvikling. Udbudsprocedurerne er særlig vigtige for F4E's gennemførelse af ITER-projektet. Det er nødvendigt at styrke disse udbuds konkurrenceaspekt. Med hensyn til tilskuddene blev der i gennemsnit kun modtaget ét forslag pr. indkaldelse som i 2012.

19. Overvågningen og rapporteringen af forskningsresultater er fastlagt i syvende rammeprogram (RP7), der etablerer et overvågnings- og rapporteringssystem, der omfatter beskyttelse, formidling og overførsel af forskningsresultater. I de tilskudsaftaler, der er indgået med medlemmer og andre modtagere, har fællesforetagenderne indføjet specifikke bestemmelser om intellektuelle ejendomsrettigheder og formidling af forskningsaktiviteter og -resultater. Selv om implementeringen af disse bestemmelser overvåges af fællesforetagenderne på de forskellige stadier i de finansierede projekter, skal flere fællesforetagender videreudvikle den måde, hvorpå resultaterne af denne overvågning rapporteres.

20. De fleste fællesforetagender behandler interessekonflikter ved at vedtage specifikke regler og ved at udvikle redskaber, der kan sikre, at alle relaterede oplysninger dokumenteres. Artemis bør dog stadig udarbejde en samlet nedskrevet procedure for håndtering af interessekonflikter

21. Kommissionens anden foreløbige evaluering blev gennemført i 2013 og begyndelsen af 2014. Den vurderede alle fællesforetagender (med undtagelse af F4E) med hensyn til relevans, produktivitet, effektivitet og forskningskvalitet. Rapporterne var positive, men fremhævede også områder, hvor der kan ske yderligere forbedringer.

KONKLUSIONER

22. Alle fællesforetagendernes regnskaber for 2013 var rigtige, men tre af dem fik en erklæring med forbehold med hensyn til de underliggende transaktioners lovlighed og formelle rigtighed.

23. Procedurerne kan forbedres, navnlig implementeringen af strategien for efterfølgende revision og, for så vidt angår F4E, de mekanismer, der anvendes til omkostningskontrol.

(1) Topartsmodellen anvendes for Clean Sky, IMI, BCB og SESAR og trepartsmodellen for Artemis og ENIAC. Medlemmerne af fællesforetagendet Fusion for Energy F4E (ITER) er Euratom, repræsenteret ved Europa-Kommissionen, Euratoms medlemsstater og andre lande, som har indgået samarbejdsaftaler med Euratom inden for kontrolleret termonuklear fusion, og som har ytret ønske om at blive medlemmer (pr. 31. december 2013: Schweiz).

(2) Den budgetterede indkomst udgør forpligtelsesbevillingerne (det endelige budget).

(3) Det væsentlige fald, der blev konstateret i 2012, skyldes navnlig F4E, hvor den budgetterede indkomst faldt fra 1 524 millioner euro i 2012 til 1 297 millioner euro i 2013. Dette fald skyldes, at en ny vigtig fase i ITER-projektet blev iværksat i 2012.

(4) Som reaktion på denne bemærkning indledte Artemis i 2014 sammen med fællesforetagendet ENIAC en fælles handlingsplan for at afbøde virkningen af de forhold, der blev beskrevet i erklæringen med forbehold. Artemis havde besøgt tre nationale finansieringsmyndigheder pr. september 2014.

(5) Retten afgiver en erklæring med forbehold, når revisor har opnået tilstrækkeligt og egnet revisionsbevis og konkluderer, at fejlinformationer eller tilfælde af manglende overholdelse er væsentlige, men ikke gennemgribende, for årsregnskabet eller de underliggende transaktioner. Retten afgiver også en erklæring med forbehold, når revisor ikke er i stand til at opnå tilstrækkeligt og egnet revisionsbevis, som erklæringen kan baseres på, og dette forholds mulige indvirkninger på årsregnskabet eller de underliggende transaktioner er væsentlige, men ikke gennemgribende (som beskrevet i punkt 11 og 12).

(6) Gennemgribende indvirkninger er indvirkninger, der efter revisors vurdering ikke er begrænset til specifikke elementer, regnskaber eller poster, eller, hvis de er begrænset hertil, udgør eller kunne udgøre en væsentlig andel af regnskabet.

(7) Som reaktion på denne bemærkning indledte ENIAC i 2014 sammen med fællesforetagendet Artemis en fælles handlingsplan for at afbøde virkningen af de forhold, der var beskrevet i erklæringen med forbehold. ENIAC havde besøgt tre nationale finansieringsmyndigheder pr. september 2014.

(8) Den konstaterede fejlforekomst for den foregående række af efterfølgende revisioner var 5,8 %.

(9) Som reaktion på denne bemærkning fortsatte IMI med at underrette de reviderede modtagere om fejlene og indledte de nødvendige opfølgningsforanstaltninger. Samtidig fortsatte IMI med at træffe konkrete forebyggende foranstaltninger for at mindske risikoen for fremtidige fejl i støttemodtagernes omkostningsanmeldelser (f.eks. afholdelse af hyppige finansielle workshopper for deltagere, regelmæssig opdatering af IMI's finansielle regningslinjer for deltagere). IMI har endvidere fortsat med at gennemføre et intensivt årligt program med efterfølgende revisioner.

(10) Supplerende oplysninger anvendes til at henlede læsernes opmærksomhed på et forhold, der ikke er oplyst væsentligt forkert i årsregnskabet, men som er så betydeligt, at det er afgørende for brugernes forståelse af regnskabet.

(11) Rådets konklusioner om ITER’s status fra den 7. juli 2010 (ref. 11902/10).

BILAG I Fællesforetagendernes indtægter (budgetoverslag, fastlagte fordringer og modtagne beløb) og stillingsfortegnelser FÆLLESFORETAGENDE Overordnet generaldirektorat Politikområde 2013 2012 Budgetteret indkomst (1) Fastlagte fordringer (2) Modtagne beløb (3) Stillingsfortegnelse (4) Budgetteret indkomst (1) Fastlagte fordringer (2) Modtagne beløb (3) Stillingsfortegnelse (4) 1 ARTEMIS GD CONNECT Forskning 3 2 6 43 708 3 2 6 47 545 2 0 1 23 350 15 5 7 4 46 787 5 2 1 83 934 2 2 4 79 013 15 2 CLEAN SKY GD for Forskning og Innovation Forskning 30 6 0 43 097 22 7 0 00 428 12 4 6 13 566 24 20 5 3 64 690 17 3 1 13 201 9 7 3 39 799 24 3 ENIAC GD CONNECT Forskning 17 2 6 96 508 17 2 6 08 748 3 6 5 29 216 15 12 8 0 59 958 12 7 7 55 025 1 5 4 57 127 15 4 FUSION FOR ENERGY GD for Forskning og Innovation) Forskning 1 29 7 0 13 166 1 29 6 9 52 709 24 5 0 02 495 262 1 52 3 7 85 957 1 52 3 3 45 616 26 1 2 39 530 262 5 BRÆNDSELSCELLER OG BRINT — BCB GD for Forskning og Innovation Forskning 7 4 4 82 039 7 3 6 72 484 5 6 3 93 265 20 8 3 3 11 640 8 2 8 43 794 5 3 6 15 206 17 6 INITIATIVET OM INNOVATIVE LÆGEMIDLER — IMI GD for Forskning og Innovation Forskning 25 5 7 15 919 25 4 4 35 104 12 5 8 29 159 36 37 3 7 63 361 35 7 8 98 596 9 7 7 83 960 35 7 SESAR GD MOVE Forskning 8 4 2 22 608 6 4 0 66 631 7 7 5 35 515 42 15 6 5 64 786 14 8 7 33 577 6 9 7 13 000 41 I alt 2 22 2 8 17 045 2 12 1 3 82 649 68 6 0 26 566 414 2 52 8 2 97 179 2 46 5 8 73 743 61 7 6 27 635 409 (1) Den budgetterede indkomst svarer til forpligtelsesbevillingerne (endeligt budget). (2) De fastlagte fordringer svarer til de godkendte forpligtelser. (3) De modtagne beløb er Europa-Kommissionens bidrag i kontanter i årets løb. (4) Endeligt budget.